CELEX: 32005R2171
Language: sk
Date: 2005-12-23
Title: Nariadenie Komisie (ES) č. 2171/2005 z  23. decembra 2005  týkajúce sa zatriedenia určitých druhov tovaru do kombinovanej nomenklatúry

29.12.2005   
            
            
               SK
            
            
               Úradný vestník Európskej únie
            
            
               L 346/7
            
         
      NARIADENIE KOMISIE (ES) č. 2171/2005
   z 23. decembra 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kód uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. decembra 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1719/2005 (Ú. v. EÚ L 286, 28.10.2005, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Farebný monitor z tekutých kryštálov (LCD) s uhlopriečkou obrazovky 38,1 cm (15″) a celkovými rozmermi 34,5 (š) × 35,3 (v) × 16,5 (h) cm (s pomerom šírky k výške obrazu 5 : 4) s:
                              
                                          —
                                       
                                       
                                          maximálnym rozlíšením 1 024 × 768 pixelov pri 75 Hz,
                                       
                                    
                                          —
                                       
                                       
                                          veľkosťou pixelu 0,279 mm.
                                       
                                    Výrobok má len 15-pinové mini D-sub rozhranie.
                              Je určený výhradne na prácu v spojení s výrobkom zatriedeným do položky 8471.
                           
                        
               
                  8471 60 80
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 B ku kapitole 84 a znením kódov KN 8471, 8471 60 a 8471 60 80.
                  Výrobok sa nezatrieďuje do položky 8531, pretože jeho funkciou nie je poskytovanie vizuálneho znamenia na signalizačné účely (pozri vysvetlivky HS k položke 8531 bod D).
                  Monitor je určený na prijímanie signálov z centrálnej spracovateľskej jednotky systému na automatické spracovanie údajov.
                  Výrobok je tiež schopný reprodukovať tak obrazové, ako aj zvukové signály. Vzhľadom na jeho veľkosť a obmedzenú schopnosť prijímať signály z iného zdroja, ako je stroj na automatické spracovanie údajov, cez kartu bez spracúvania obrazu sa však považuje za výhradne alebo hlavne určený na použitie v systémoch automatického spracovania údajov.
               
            
                  
                              2.
                           
                           
                              Farebný monitor z tekutých kryštálov (LCD) s uhlopriečkou obrazovky 50,8 cm (20″) a celkovými rozmermi 47,1 (š) × 40,4 (v) × 17,4 (h) cm (s pomerom šírky k výške obrazu 16 : 10) s:
                              
                                          —
                                       
                                       
                                          hustotou pixelov obrazovky 100 dpi,
                                       
                                    
                                          —
                                       
                                       
                                          veľkosťou pixelu 0,25 mm,
                                       
                                    
                                          —
                                       
                                       
                                          rozlíšením 1 680 × 1 050 pixelov,
                                       
                                    
                                          —
                                       
                                       
                                          pevnou šírkou pásma 120 MHz.
                                       
                                    Výrobok je určený na použitie v tvorbe prepracovanej grafiky (systémy CAD/CAM) a na úpravu a výrobu videofilmov.
                              Výrobok je vybavený rozhraním DVI, ktoré umožňuje výrobku zobrazovať signály prijímané zo stroja na automatické spracovanie údajov cez grafickú kartu schopnú spracúvať obrazové signály (napr. na účely úpravy a výroby videofilmov).
                              Výrobok môže takisto zobrazovať texty, tabuľky, prezentácie a pod.
                           
                        
               
                  8528 21 90
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkami 5 B a 5 E ku kapitole 84 a znením kódov KN 8528, 8528 21 a 8528 21 90.
                  Zatriedenie do podpoložky 8471 60 sa vylučuje, keďže tento monitor sa nepoužíva výhradne alebo hlavne v systéme automatického spracovania údajov (pozri poznámku 5 B ku kapitole 84).
                  Výrobok sa nezatrieďuje do položky 8531, pretože jeho funkciou nie je poskytovanie vizuálneho znamenia na signalizačné účely (pozri vysvetlivky HS k položke 8531 bod D).
                  Výrobok je určený na zobrazovanie obrazových signálov na tvorbu grafiky alebo na úpravu a výrobu videofilmov v systéme CAD/CAM alebo v systéme na úpravu obrazu (pozri poznámku 5 E ku kapitole 84).
               
            
                  
                              3.
                           
                           
                              Farebný monitor z tekutých kryštálov (LCD) s uhlopriečkou obrazovky 54 cm (21″) a celkovými rozmermi 46,7 (š) × 39,1 (v) × 20 (h) cm (s pomerom šírky k výške obrazu 4 : 3) s:
                              
                                          —
                                       
                                       
                                          maximálnym rozlíšením 1 600 × 1 200 pixelov pri 60 Hz,
                                       
                                    
                                          —
                                       
                                       
                                          veľkosťou pixelu 0,27 mm.
                                       
                                    Výrobok má tieto rozhrania:
                              
                                          —
                                       
                                       
                                          15-pinové mini D-sub,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          DVI-I,
                                       
                                    
                                          —
                                       
                                       
                                          audio vstup a výstup.
                                       
                                    Výrobok môže zobrazovať signály prijímané z rôznych zdrojov, ako je systém uzavretého televízneho okruhu, DVD prehrávač, videokamera alebo stroj na automatické spracovanie údajov.
                           
                        
               
                  8528 21 90
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 ku kapitole 84 a znením kódov KN 8528, 8528 21 a 8528 21 90.
                  Zatriedenie do podpoložky 8471 60 sa vylučuje, keďže tento monitor sa nepoužíva výhradne alebo hlavne v systéme automatického spracovania údajov (pozri poznámku 5 ku kapitole 84), ale je schopný zobrazovať signály z rôznych zdrojov.
                  Výrobok sa nezatrieďuje do položky 8531, pretože jeho funkciou nie je poskytovanie vizuálneho znamenia na signalizačné účely (pozri vysvetlivky HS k položke 8531 bod D).
               
            
                  
                              4.
                           
                           
                              Farebný monitor z tekutých kryštálov (LCD) s uhlopriečkou obrazovky 76 cm (30″) a celkovými rozmermi 71 (š) × 45 (v) × 11 (h) cm (s pomerom šírky k výške obrazu 15 : 9) s:
                              
                                          —
                                       
                                       
                                          rozlíšením 1 024 × 768 pixelov,
                                       
                                    
                                          —
                                       
                                       
                                          veľkosťou pixelu 0,50 mm.
                                       
                                    Výrobok má tieto rozhrania:
                              
                                          —
                                       
                                       
                                          15-pinový mini DIN,
                                       
                                    
                                          —
                                       
                                       
                                          BNC,
                                       
                                    
                                          —
                                       
                                       
                                          4-pinový mini DIN,
                                       
                                    
                                          —
                                       
                                       
                                          RS 232 C,
                                       
                                    
                                          —
                                       
                                       
                                          DVI-D,
                                       
                                    
                                          —
                                       
                                       
                                          stereo and PC audio.
                                       
                                    Výrobok môže zobrazovať signály prijaté z rôznych zdrojov, ako je systém uzavretého televízneho okruhu, DVD prehrávač, videokamera alebo stroj na automatické spracovanie údajov.
                           
                        
               
                  8528 21 90
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 ku kapitole 84 a znením kódov KN 8528, 8528 21 a 8528 21 90.
                  Zatriedenie do podpoložky 8471 60 sa vylučuje, keďže tento monitor sa nepoužíva výhradne alebo hlavne v systéme automatického spracovania údajov (pozri poznámku 5 ku kapitole 84), ale je schopný zobrazovať signály z rôznych zdrojov.
                  Výrobok sa nezatrieďuje do položky 8531, pretože jeho funkciou nie je poskytovanie vizuálneho znamenia na signalizačné účely (pozri vysvetlivky HS k položke 8531 bod D).